ഇന്ത്യന് ന്യൂസ് പേപ്പര് സൊസൈറ്റിയുടെ മുന് പ്രസിഡന്റ് പ്രദീപ് ഗുഹ അന്തരിച്ചു ന്യൂഡല്ഹി: ഇന്ത്യന് ന്യൂസ് പേപ്പര് സൊസൈറ്റിയുടെ മുന് പ്രസിഡന്റ് പ്രദീപ് ഗുഹ അന്തരിച്ചു. ദീര്ഘനാളായി അര്ബുദം രോഗം ബാധിച്ച് ചികിത്സയിലായിരുന്ന അദ്ദേഹത്തെ നില വഷളായതിനെ തുടര്ന്ന് വെള്ളിയാഴ്ച വെന്റിലേറ്ററിലേക്ക് മാറ്റിയിരുന്നു. ശനിയാഴ്ച രാവിലെയായിരുന്നു അന്ത്യം. ഗുഹയുടെ ഭരണകാലത്ത് അദ്ദേഹത്തിന്റെ കാഴ്ചപ്പാടില് നിന്നും നേതൃത്വത്തില് നിന്നും സൊസൈറ്റി വളരെയധികം പ്രയോജനം നേടിയിരുന്നന്നും ഇന്ത്യന് ന്യൂസ് പേപ്പര് സൊസൈറ്റിയെ പ്രതിനിധീകരിച്ച്, പ്രസിഡന്റ് എല്. അടിമൂലം പറഞ്ഞു. അദ്ദേഹത്തിന്റെ വിയോഗം അച്ചടി മാധ്യമ വ്യവസായത്തിന് വലിയ നഷ്ടമാണ്. ദുഖമനുഭവിക്കുന്ന കുടുംബാംഗങ്ങളോട് എല്. അടിമൂലം ഹൃദയംഗമമായ അനുശോചനം അറിയിക്കുകയും, ഈ നികത്താനാവാത്ത നഷ്ടം സഹിക്കാന് സര്വശക്തന് അവര്ക്ക് ശക്തിയും ധൈര്യവും നല്കുകയും ചെയ്യട്ടെയെന്ന് പ്രാര്ത്ഥിക്കുകയും ചെയ്തു.